GiliGold/VAD_KnessetCorpus huggingface dataset:
<לירון ספרד: כל הנושא של קריית אתא - - -
יעקב מרגי: לירון, אני חייב לסיים כי אני צריך לצאת.
<לירון ספרד: יד ביד עם העוזר שלך, עניין קריית אתא לווה.
<לירון ספרד: יד ביד.
<יואב ללום: העוזר מכחיש.
<לירון ספרד: כן?
יעקב מרגי: תקשיבו, לירון - - -
<קריאה: זורקים לנו חול בעיניים.
<לירון ספרד: אני לא יכול להתייחס לדברים.
<לירון ספרד: אם אתה מכחיש ככה, נתי, בצורה כזאת, זה מאד מצער אותי שזה - - -
יעקב מרגי: סליחה, סליחה, יד ביד ופתרון לא נמצא.
יעקב מרגי: זה מה שהוא התכוון לומר לך.
יעקב מרגי: סליחה, תנו לי משפט, רבותי.
יעקב מרגי: מבחינתי אני אקריא סיכום, אבל הוא לא סיום הדיון.
יעקב מרגי: בדיון הבא אני נענה לאתגר שלכם.
יעקב מרגי: אנחנו נעשה בירורי מדגי של חמישה-שישה מקרים, לא יותר.
יעקב מרגי: נביא אותם לדיון בפעם הבאה.
יעקב מרגי: חמישה שישה מקרים - אני אתן לכם אותם - שיעידו על הכלל.
יעקב מרגי: לא ניקח קיצון.
<צביקה כהן: אדוני, אני יכול להציע הצעה?
יעקב מרגי: אני רוצה שתבינו, המטרה שלי היא אחת.
<צביקה כהן: ברשותך, הצעה.
יעקב מרגי: תקשיבו, תן לי רגע, אני לא סיימתי.
יעקב מרגי: דם שנשפך אי אפשר להשיב, מה לעשות?
יעקב מרגי: זה דם נפשך.
יעקב מרגי: תסלחו לי על הביטויים הקשים.
<צביקה כהן: היום כבר נשפך גם דם.
יעקב מרגי: דם נשפך.
יעקב מרגי: אנחנו מקבלים על זה משכורת.
<צביקה כהן: בשקיפות מותר ש - - -
יעקב מרגי: סליחה, סליחה, אל תפריע לי.
יעקב מרגי: מרגע שבאנו לתפקידים האלה נתנו אישור, דמנו, מה לעשות?
יעקב מרגי: לא צריך שיהיה כך, אבל ככה זה.
יעקב מרגי: אבל ההורים האלה, הבנות האלה, דמם נשפך.
יעקב מרגי: לא יודע אם אפשר לתקן נזק נפשי של ילדה כזו.
יעקב מרגי: אף אחד לא בא לומר בדיון הזה שכל הטענות מוצדקות.
יעקב מרגי: שכל הפניות לוועדת הערר מוצדקות.
יעקב מרגי: אני לא מבין, יש אלפי ועדות השמה שמתקיימות או ועדות כאלה ואחרות שנוגעות לתלמידים.
יעקב מרגי: בדין לשמוע.
יעקב מרגי: עומדת לכם הזכות לדחות על הסף – אי עמידה בפרוצדורות.
יעקב מרגי: אך ורק.
יעקב מרגי: אי עמידה בפרוצדורות.
יעקב מרגי: אני לא מכיר זכות, אחת מזכויות האדם, שאפשר להפר אותה.
יעקב מרגי: רבותי, אנחנו מקבלים תלמידים בכיתה י"א לתיכון עם רמה של כיתה ו', ואוי לאותה מנהלת שלא תקבל את הילד הזה.
יעקב מרגי: אוי לאותה מנהלת שלא תקבל את הילד הזה.
יעקב מרגי: מה, באוטונומיה הזו של החינוך החרדי הכל מותר?
יעקב מרגי: אני שואל שאלות, לא - - -
<לירון ספרד: לי כללים אדוני.
יעקב מרגי: בסדר, יש כללים.
<לירון ספרד: ויש פסיקה שהכירה באוטונומיה הזאת.
יעקב מרגי: הם השתנו.
<לירון ספרד: אם רוצים לעשות מהלך עומק - - -
יעקב מרגי: בתיכונים הפסיקה הסכימה כשיש אפליה בתקצוב.
יעקב מרגי: כשיש אפליה בתקצוב זה הפריבילגיה במוכשר - - -
<לירון ספרד: הפסיקה הכירה באוטונומיה של מוסד חינוך לקבוע מה הם - - -
<יואב ללום: לא נכון.
<יואב ללום: זה לא נכון משפטית.
יעקב מרגי: אחידים לכולם.
יעקב מרגי: רגע, רגע, לירון, משפטן, אני הולך איתך, בסדר?
יעקב מרגי: אבל גם לגברת ברקוביץ, גם לגברת בוסקילה, שיהיו אותן אמות מידה.
<לירון ספרד: חד משמעית.
<לירון ספרד: ואנחנו עומדים מאחורי זה.
יעקב מרגי: ואתם לא אוכפים אותן.
<לירון ספרד: אנחנו עומדים מאחורי זה.
<קריאה: דורסים אותנו.
יעקב מרגי: רצית לומר משפט, איציק?
יעקב מרגי: משפט, כי אני חייב לסכם.
<איציק זהבי: אדוני יושב הראש, קודם כל אנחנו עושים עבודה הכי מקצועית שיש.
יעקב מרגי: אמרת זאת שבע פעמים.
<איציק זהבי: אני חוזר ואומר שכל הניסיון פה לגרום למצב שכאילו יש פה אנשים שחוטאים לתפקיד שלהם, אדוני יושב הראש, הוא ניסיון שאין לו מקום בשולחן הזה.
<איציק זהבי: אני מזמין אותך אדוני יושב הראש לבוא לבקר במשרדי המחוז החרדי, יחד עם הצוות המקצועי שלך, שנוכח אצלנו חדשות לבקרים.
<איציק זהבי: לעבור תיק תיק.
<איציק זהבי: לא תיק אחד, לא חמישה, לעבור תיק תיק ולבחון את הדברים.
<איציק זהבי: איתך, בארבע עיניים ותבוא ותאמר את דעתך אחר כך.
<איציק זהבי: תודה גם לך.
<צביקה כהן: יש לי הצעה, כבודו.
יעקב מרגי: תגיד, כל עוד אני כותב עוד משפט וחצי, תאמר.
<צביקה כהן: אני חושב שאם תהיה ישיבה משותפת והנושא יועלה שוב לדיון- - -
<יהודית גידלי: משותפת עם מי?
<צביקה כהן: עם המחוז החרדי, עם יושב ראש הוועדה שעושה עבודת קודש, עיריית ירושלים.
<צביקה כהן: תהיה פה עבודת משותפת - - -
יעקב מרגי: לא התעייפת?
<צביקה כהן: על השבחת התהליך.
יעקב מרגי: לא התייאשת?
<צביקה כהן: אני חוזר ואומר, על שליטה בתהליך - - -
<איציק זהבי: אנחנו מוכנים לזה.
<איציק זהבי: עושים את זה.
<לירון ספרד: בשמחה.
<צביקה כהן: ולא שניתקל בו בסוף - - -
<לירון ספרד: כולל הארגונים האזרחיים.
<לירון ספרד: אנחנו חושבים שצריכים לתת להם מקום.
<צביקה כהן: אני אומר מילה אחת ואני - - -
<יואב ללום: שזה יירשם.
<צביקה כהן: אני אומר מילה אחת - - -
יעקב מרגי: אמרת, תודה.
<צביקה כהן: משפט אחד.
<צביקה כהן: כולנו בצד אחד ויש לנו כבוד לא רק לילדה שלא קיבלו אותה.
<לירון ספרד: כולנו.
יעקב מרגי: סיכום: הוועדה קיימה דיון בנושא שיבוץ בנות לסמינרים החרדיים.
יעקב מרגי: בוועדה הוצגה תמונה עגומה שעד היום ישנן תלמידות שנמצאות בתהליך של וועדות ערר ותלמידות שעדיין נמצאות ללא מסגרת חינוכית.
יעקב מרגי: הוועדה מצרה על כך שמשרד החינוך לא מצא לנכון להקים מספר ועדות ערר לטיפול בכל הפניות.
יעקב מרגי: הוועדה קוראת למשרד החינוך להקים מספר ועדות ערר ולא אחת.
יעקב מרגי: הוועדה רואה קושי אובייקטיבי שבוועדות ערר יישבו פונקציות מקצועיות של המחוז החרדי, שכל השנה נמצאות במגע ישיר עם ראשי המוסדות.
יעקב מרגי: הוועדה קוראת למשרד החינוך לאפשר להורים להופיע בפני ועדות הערר ושלא תהיה דחייה על הסף ללא שמיעה של ההורים או התלמידות.
יעקב מרגי: הוועדה תקיים דיון נוסף לגבי הטענות שהועלו כאן היום בדיון.
יעקב מרגי: הוועדה קוראת למשרד החינוך להגיש לוועדת החינוך הצעה חלופית הן לתקנות והן לסוגית תפקוד ועדות הערר תוך 60 יום מהיום.
יעקב מרגי: יתקיים דיון מעקב על מספר תלונות, כפי שאמרתי.
יעקב מרגי: אנחנו נבודד מספר תלונות שמייצגות את הכלל ויתקיים עליהן דיון מעקב.
יעקב מרגי: 15 בנובמבר 2017, כ"ו בחשוון תשע"ח.
יעקב מרגי: הנושא – הכללת יוצאי אתיופיה בתכנית החומש של ההשכלה הגבוהה.
יעקב מרגי: דיון מעקב על הדיון שהתקיים כאן סביב הכללת – הכללת?
יעקב מרגי: אני אתקן – העצמת הקהילה.
יעקב מרגי: ברוך שהשם שבני הקהילה האתיופית כבר משולבים בחברה בזכות ולא בחסד בתחומים רבים ואנחנו רוצים להעצים את זה.
יעקב מרגי: להעצים זאת ואני יודע שיש התייחסות מיוחדת בתכנית החומש של המל"ג.
יעקב מרגי: אנחנו רוצים קצת לשמוע ולראות איך אנחנו יכולים לסייע; ואם הכל נעשה כמו שצריך, מותר לנו גם לברך.
יעקב מרגי: חבר הכנסת אתה רוצה לשמוע קודם או להתייחס במספר מילים?
דב חנין: אם אפשר להגיד כמה מילים, אני אשמח.
דב חנין: ראשית אני רוצה אדוני יושב הראש לברך אותך על הדיון הזה.
דב חנין: החשיבות שלו היא מאד מאד גדולה.
דב חנין: זה לא דיון ראשון של הוועדה הזו בנושא של מקומם של יוצאי אתיופיה במערכת ההשכלה הגבוהה וטוב שהוועדה תעשה מעקב אחרי הנושא הזה.
דב חנין: בהקשר הזה אני רוצה להביע הערכה על הפעילות ועל העשייה של התאחדות הסטודנטים ועל הפעילות ועל המאבק שלהם בנושא הזה.
דב חנין: אני רק רוצה לומר שהשאלות שאנחנו נשמע ואני גם אתייחס אליהן בהמשך, השאלות הפרטניות שנוגעות למה שקורה בהשכלה הגבוהה, כמובן תהיינה במרכז הדיון הזה, אבל ההשכלה הגבוהה מתחילה הרבה קודם.
דב חנין: ההשכלה הגבוהה מתחילה במערכת חינוך שהיא הרבה הרבה קודם.
דב חנין: אני שומע למשל על תכניתו של שר החינוך להגדיל מאד את מספר התלמידים שמסיימים 5 יחידות במתמטיקה.
דב חנין: זו תכנית דגל של משרד החינוך.
דב חנין: אני מקבל פה נתונים מאגודת עולי אתיופיה, שהם נתונים בעצם רשמיים של משרד החינוך, שמלמדים שלאורך השנים, אם אנחנו מסתכלים על השנים האחרונות משנת 2011 עד שנת 2016, המספר של יוצאי אתיופיה שזכאים לבגרות ברמה של 5 יחידות במתמטיקה, נמצא עדיין על הגבול הנמוך ביותר.
דב חנין: זה נע בין 30 וכמה ל-40 וכמה.
דב חנין: אנחנו באמת במספרים מאד מאד קטנים.
דב חנין: כאשר 5 יחידות במתמטיקה הן סוג של תעודת כניסה לכמה וכמה ערוצי אקדמיה משמעותיים, אם אנחנו מדברים על מוביליות אקדמית ויכולת להתפתח.
דב חנין: ולכן מאד חשוב להתעסק במה קורה בתוך ההשכלה הגבוהה, אבל חשוב לא פחות לשים את הזרקור על מה קורה לאורך הדרך, מגן הילדים, בית הספר היסודי, בתי הספר המוסללים שעדיין קיימים לצערנו.
דב חנין: בתי הספר התיכוניים ומקומם של יהודי אתיופיה בתוך בתי הספר התיכוניים.
דב חנין: דיברתי על בגרות במתמטיקה, אפשר להזכיר גם בגרות באנגלית.
דב חנין: גם שם המצב בחמש יחידות הוא לא ממש טוב.
דב חנין: יש הבדל בין השיעור של יוצאי אתיופיה שזכאים לתעודת בגרות בכלל, לבין שיעורם של יוצאי אתיופיה שזכאים לתעודת בגרות עם דגשים למשל על אנגלית ומתמטיקה, שהם מאד מאד חשובים.
דב חנין: ביחס למערכת ההשכלה הגבוהה, אני מקווה שאנחנו נשמע על התקדמות בתחום הזה, אבל הדרישה שלנו בדיונים הקודמים הייתה שכל הנושא הזה לא יהיה במסגרת משרד הקליטה.
דב חנין: אנחנו לא מדברים על שאלות של קליטה, אנחנו מדברים על סיפור שנמצא בארץ הרבה מאד שנים.
דב חנין: אין ספק שהוא סובל מהרבה אפליות והרבה בעיות, אבל הבעיות האלה הן לא בעיות של הקליטה.
דב חנין: הן בעיות של החברה הישראלית.
דב חנין: ולכן המקום הנכון בתוך מערכת ההשכלה הגבוהה, המערכת שצריכה לקבל על עצמה את האחריות ואת ההובלה היא המל"ג.
דב חנין: זו הייתה הדרישה שלנו לאורך כל הדרך ואני מקווה שאנחנו נשמע פה על התקדמות בכיוון הזה.
יעקב מרגי: אתמול היה אצלי דיון אחר, אפרופו, בסוגיית הדרוזים בהשכלה הגבוהה.
יעקב מרגי: מסתבר שיש תקציב ייעודי, שאיפה הוא חונה?
יעקב מרגי: הוא חונה במשרד החינוך.
יעקב מרגי: נכון שיש קשר, אבל בניתוק מוחלט מהמל"ג והות"ת.
יעקב מרגי: ות"ת כשלעצמו עושה פעולות, אבל כשמקבלים החלטות ממשלה צריך לעשות אותן במושכל, בהידברות.
יעקב מרגי: אלעזר, אתה רוצה לדבר או לשמוע קודם?
אלעזר שטרן: אני רוצה לשמוע ואולי לומר משפט אחד.
אלעזר שטרן: אני חושב שבאמת בדיונים האלה אנחנו כבר ראינו איפה נכון, בגלל ההסתכלות הכוללת.
אלעזר שטרן: תלוי במה אתה מסתכל.
יעקב מרגי: אז בואו נשמע קודם כל.
אלעזר שטרן: אני מעדיף לשמוע.
יעקב מרגי: אני אשמע קודם כל מהות"ת, נציגי הות"ת שיתנו לנו סקירה מה נעשה.
יעקב מרגי: אבל רק להזכיר, בסיכום של הדיון הקודם הודעתם לנו שהמל"ג מקים ועדת היגוי להנגשה והייתה הבטחה שיהיו גם נציגים מקרב העדה.
יעקב מרגי: אז תני לנו סקירה, בבקשה.
<יעל סימן טוב: אוקיי, אז אכן לפני כשנה הקים הות"ת ועדת היגוי להנגשת ההשכלה הגבוהה ליוצאי אתיופיה.
יעקב מרגי: רק לא הצגת את עצמך.
<יעל סימן טוב: סליחה.
<יעל סימן טוב: יעל סימן טוב-כהן, אני ממונה על התחום החברתי בות"ת, במועצה להשכלה גבוהה ובין היתר על הנושא הזה של הנגשת ההשכלה הגבוהה ליוצאי אתיופיה.
<יעל סימן טוב: הטיפול בנושא הזה הועבר לות"ת לפני כשנה.
<יעל סימן טוב: ות"ת הקימה ועדת היגוי לטובת הנושא.
<יעל סימן טוב: בראש הוועדה עומד פרופסור יוסי שיין מאוניברסיטת תל אביב, שהוא חבר ות"ת, חבר מליאת ות"ת.
<יעל סימן טוב: יחד איתו בוועדה גברת פנינה תמנו שאטה, נציגת ציבור.
<יעל סימן טוב: פרופסור שפרא שגיא מאוניברסיטת בן גוריון שהיא חברת מל"ג.
<יעל סימן טוב: הרב ד"ר שרון שלום מאוניברסיטת ברק אילן.
<יעל סימן טוב: ד"ר ווביט וורקו מנגיסו מהמכללה האקדמית דוד ילין.
<יעל סימן טוב: ד"ר חן ליפשיץ מהמכללה האקדמית אשקלון.
<יעל סימן טוב: הגברת זויה מקונן דגו, נציגת ציבור.
<יעל סימן טוב: מר ג'גאו בימרו, נציג הסטודנטים וגברת מיכל גילברט, נציגת משרד האוצר.
<יעל סימן טוב: בנוסף יש שלושה משקיפים לוועדה.
<יעל סימן טוב: נציגת משרד ראש הממשלה והדרך החדשה, קסאי, שיושבת כאן.
<יעל סימן טוב: מר אייל ניצני, נציג מינהל הסטודנטים, משרד העלייה והקליטה ונציגות התאחדות הסטודנטים.
<יעל סימן טוב: הוועדה נפגשה מספר פעמים, מיפתה את החסמים ובעצם המליצה על שלב א' בתכנית ההנגשה ליוצאי אתיופיה.
<יעל סימן טוב: אני רק אפתח אולי בקצת נתונים על שיעור הסטודנטים במערכת.
<יעל סימן טוב: שיעור הסטודנטים יוצאי אתיופיה במערכת ההשכלה הגבוהה עומד על כ-1.1 אחוזים.
יעקב מרגי: לעומת חלקם באוכלוסייה, כמה?
<יעל סימן טוב: חלקם באוכלוסייה 1.7%.
<יעל סימן טוב: בתואר הראשון שיעורם כ-1.3% ושוב, אנחנו מקבילים את זה באמת לחלקם באוכלוסייה, שהוא 1.7% ויותר מכך לחלקם בקבוצת הצעירים, קבוצת הגיל הרלבנטית להשכלה הגבוהה, שהוא כ-2.5%.
<יעל סימן טוב: כך שיש כאן פער ואנחנו ניסינו לגבש תכנית שככל הניתן מצמצמת את הפער, ותיכף אני אגיע לתכנית וגם לקביעת יעד בנושא הזה.
אלעזר שטרן: אם רק אפשר לשאול, אולי תתייחסי לזה אחר כך.
אלעזר שטרן: מעבר לאמירה חלקם בלימודים אקדמאיים, באיזה סוגים של מקצועות?
<יעל סימן טוב: אני בדיוק מגיעה לזה.
יעקב מרגי: היא תיכנס לזה.
<יעל סימן טוב: בדיוק מגיעה לזה.
אלעזר שטרן: אוקיי, תודה.
<יעל סימן טוב: אם אנחנו מסתכלים על התפלגות תחומי הלימוד, אז אנחנו רואים שכ-72% מקרב הסטודנטים לתואר הראשון לומדים תחומים של מדעי החברה, משפטים וחינוך.
<יעל סימן טוב: כ-8% נוספים לומדים מקצועות עזר רפואיים.
<יעל סימן טוב: קרוב ל-10% לומדים את מקצועות ההנדסה ו-10% הנוספים לומדים את יתר המקצועות – מדעי הרוח, מקצועות מדעיים, מקצועות פיזיקאליים, ביולוגים.
דב חנין: זו התפלגות מאד שונה מאשר ההתפלגות של ציבור הסטודנטים הכללי.
אלעזר שטרן: זה מה שרציתי לשאול.
<יעל סימן טוב: היא התפלגות שונה.
<יעל סימן טוב: יש כאן התמקדות חזקה הרבה יותר במדעי החברה וזה מבחינתנו גם כן נקודה שמהווה אתגר כדי לייצר יותר גיוון במקצועות הלימוד ולהביא אותם יותר למקצועות מדעיים.
אלעזר שטרן: כמה היא שונה בערך, אם אמרנו כאן 10%?
<יעל סימן טוב: באוכלוסייה הכללית כ-60% לומדים את מקצועות מדעי החברה.
אלעזר שטרן: אוקיי, זה פה 70 וכמה אחוז?
<יעל סימן טוב: כאן למעלה מ-70%.
אלעזר שטרן: ובמדעים המדויקים, ההנדסאים?
<יעל סימן טוב: אני יכולה להגיד לך על הנדסה, שההתפלגות הכללית מדברת על כ-17% שלומדים את מקצועות ההנדסה לעומת כ-10% כאן.
דב חנין: כשגברתי אומרת ממדעי החברה, אולי תתני לנו קצת פירוט מה הקטגוריה הכללית הזאת כוללת.
יעקב מרגי: היא אמרה – משפטים.
<יעל סימן טוב: מדעי החברה זה BA כללי, זה כלכלה, זה עבודה סוציאלית.
אלעזר שטרן: לא, אבל זו לא תשובה לשאלה.
יעקב מרגי: גברתי, למה שנוגע לבני הקהילה.
אלעזר שטרן: כן, זאת השאלה.
אלעזר שטרן: אני מבין שכלכלה זה לא שם.
<יעל סימן טוב: אני מניחה שיש כאן.
<יעל סימן טוב: אין לי כאן את הפירוט פר מקצועות הלימוד, אבל - - -
דב חנין: כשגברתי למשל מכלילה ביחד מדעי החברה עם משפטים, זה בדרך כלל הכללה לא מקובלת.
דב חנין: בכל האוניברסיטאות מדעי החברה זו פקולטה נפרדת, משפטים זו פקולטה נפרדת וזה גם תחום שונה.
<יעל סימן טוב: לא, אז אני יכולה לתת לך באופן יותר מדויק.
אלעזר שטרן: אבל זה לא יעזור לך משפטים.
אלעזר שטרן: סליחה שנייה, לפני שגברתי עונה לו.
דב חנין: אני פשוט רוצה להבין.
אלעזר שטרן: אני אגיד על זה משפט אחד ונרד חזרה לעמדות אחוריות.
אלעזר שטרן: הרי כל השאלה פה ההשמה אחר כך.
אלעזר שטרן: זאת אומרת השמה בהשכלה אקדמאית.
אלעזר שטרן: זאת אומרת כמה מהתחומים האלה הם בשביל לסמן V, שזה הדיון - - -
יעקב מרגי: על תואר או תעסוקה.
יעקב מרגי: בסדר, אבל תנו לה לסיים.
יעקב מרגי: תמשיכי את הסקירה ונראה מה הלאה.
<יעל סימן טוב: אוקיי.
<יעל סימן טוב: כ-88% מקרב הסטודנטים יוצאי אתיופיה לומדים לתואר הראשון.
<יעל סימן טוב: כ-70% מהם נשים.
<יעל סימן טוב: כשליש לומדים באוניברסיטאות ו-14% במכללות לחינוך וכ-50% במכללות הכלליות.
אלעזר שטרן: איך זה ביחס לאוכלוסייה?
<יעל סימן טוב: התפלגות - - -
אלעזר שטרן: אפילו רק התפלגות אחת, באחוז בכלל.
אלעזר שטרן: כמה מהאוכלוסייה באוניברסיטאות, כמה במכללות.
<יעל סימן טוב: בתואר הראשון אני חושבת שכ-40% מהסטודנטים הם באוניברסיטאות.
אלעזר שטרן: ופה זה פי 1.5?
<יעל סימן טוב: כאן כשליש.
<יעל סימן טוב: כן.
אלעזר שטרן: בתואר הראשון?
<יעל סימן טוב: סטודנטים תואר ראשון כ-40% באוניברסיטאות.
<יעל סימן טוב: וכ-60% במכללות.
אלעזר שטרן: אה, דיברת על האוניברסיטאות, לא על המכללות.
<יעל סימן טוב: טוב, בואו נעבור רגע לחסמים.
<יעל סימן טוב: חסמים עיקריים בהשתלבות במערכת ההשכלה הגבוהה.
<יעל סימן טוב: אז קודם כל כמו שהזכרתם, נתוני קבלה ללימודים אקדמאיים ונתוני הפתיחה שאנחנו מתמודדים איתם.
<יעל סימן טוב: שיעור הזכאים לבגרות בקרב יוצאי אתיופיה עומד על כ-55% ביחס לכ-76% בכלל הנבחנים בעברית בבגרות.
<יעל סימן טוב: שיעור בעלי הבגרות העומדים בדרישות הסף של האוניברסיטאות בקרב יוצאי אתיופיה עומד על 33%, ביחס לכ-66% - פי שניים – אצל הנבחנים בעברית.
<יעל סימן טוב: בבחינה הפסיכומטרית הציון הממוצע נמוך בכ-130 נקודות ביחס לנבחנים בשפה העברית.
<יעל סימן טוב: בנוסף לחסמים האלה, שעוסקים בנתוני הקבלה ללימודים אקדמאיים, חסמים נוספים שמיפינו הם העדר מידע, ייעוץ והכוונה קדם אקדמאיים.
<יעל סימן טוב: פערים ברמת מיומנויות השפה העברית והאנגלית.
<יעל סימן טוב: חסם כלכלי.
<יעל סימן טוב: שיעורי נשירה גבוהים במהלך התואר הראשון.
<יעל סימן טוב: תארים מתקדמים וסגל אנחנו רואים שם שיעור השתתפות מאד מאד נמוך של יוצאי אתיופיה.
<יעל סימן טוב: היעדים שהגדירה הוועדה: היעד הראשון הוא טיפוח שכבת מצוינות ותיכף ארחיב לגבי הנושא הזה.
<יעל סימן טוב: הגדלת מספר ושיעור הסטודנטים יוצאי אתיופיה במכינות ובתואר הראשון.
<יעל סימן טוב: יעד לצמצום שיעורי הנשירה במהלך התואר הראשון.
<יעל סימן טוב: גיוון תחומי הלימוד של הסטודנטים והגדלת מספר ושיעור הסטודנטים בתארים המתקדמים ובקרב אנשי הסגל.
<יעל סימן טוב: לפני כחודשיים אישרה מליאת ות"ת את השלב הראשון בהמלצות ועדת ההיגוי לתכנית ההנגשה ובין היתר אישרה הות"ת יעד להגדלת שיעור הסטודנטים בתואר הראשון עד לסוף החומש לכ-1.7% בדומה לשיעורם באוכלוסייה.
<יעל סימן טוב: בנוסף תכנית ההנגשה שגובשה כוללת מצד אחד הסתכלות הוליסטית, תכנית הוליסטית שנבנית בשלבים ובשלב הראשון אנחנו בונים אותה מהשלבים הטרום אקדמאיים דרך המכינות הקדם אקדמאיות, עד לסיום התואר הראשון.
יעקב מרגי: פעולות משותפות עם מערכת החינוך?
<יעל סימן טוב: אני תיכף אפרט לגבי מה כוללת התכנית הזאת.
<יעל סימן טוב: הנדבך השני היא תכנית מצטיינים, שגם לגביה אני תיכף ארחיב, וכל זה תוך הימנעות מיצירת מסגרות מבדלות במערכת ההשכלה הגבוהה, שזה עיקרון שכמובן שהוא הולך איתנו לכל אורך הדרך.
<יעל סימן טוב: למעט בתכנית אחת, שיש לנו התלבטות לגביה, אבל אני תיכף אציג.
<יעל סימן טוב: אני מתחילה בתכנית הכללית, שהולכת מהשלבים הטרום אקדמאיים.
<יעל סימן טוב: אנחנו מדברים כאן על תכנית לשיפור המידע וההכוון להשכלה הגבוהה, מתוך הבנה הצומת של הנגשת המידע הוא קריטי לצורך הגדלת מספר המועמדים להשכלה גבוהה ולצורך כך יש צורך פעילות אקטיבית יותר.
<יעל סימן טוב: לכן במסגרת תכנית הישגים להרחבת הנגישות להשכלה גבוהה בפריפריה, שמפעילה המל"ג, כשהמטרה שלה היא בעצם לאתר צעירים בעלי פוטנציאל ללימודים אקדמאיים.
<יעל סימן טוב: לסייע להם בהסרת חסמים, לסייע להם בבחירת תחום לימודים באמצעות כלים מקצועיים שפותחו במיוחד לטובת התכנית.
יעקב מרגי: חלופה לבחינות הפסיכומטריות.
<יעל סימן טוב: רגע, אני מגיעה לפסיכומטרי.
<יעל סימן טוב: קודם כל אנחנו מנסים לאתר את הצעירים ביישובים ובפריפריה הגיאוגרפית והחברתית.
<יעל סימן טוב: וההחלטה הראשונה היא להוסיף כחמישה רכזים בשלב הראשון ואחר כך אנחנו נראה בהמשך, בהתאם לתוצאות.
<יעל סימן טוב: להוסיף חמישה רכזים ביישובים שבהם אנחנו יודעים שהיקף הצעירים יוצאי אתיופיה הוא הגדול ביותר.
<יהודית גידלי: את יכולה למנות את המקומות האלה?
<יעל סימן טוב: אנחנו מדברים על פריפריה גיאוגרפית וחברתית.
<יעל סימן טוב: עוד לא הוחלט סופית לאיזה יישובים ניכנס, כי יש תת ועדה של ועדת ההיגוי שמלווה את הנושא מול תכנית הישגים.
<יעל סימן טוב: יושב לידי ג'ג'או, הוא בתת הוועדה הזאת.
<יעל סימן טוב: הם צריכים להיפגש ולקבל החלטה בדיוק על היישובים, אבל ככל הנראה זה יהיה קריית מלאכי, נתניה ויישובים מהסוג הזה.
אלעזר שטרן: אבל מה יעשו הרכזים האלה?<
<יעל סימן טוב: הרכזים יושבים ביישובי הפריפריה הגיאוגרפית והחברתית.
יעקב מרגי: איתור.
<יעל סימן טוב: הם רכזי השכלה גבוהה.
<יעל סימן טוב: המטרה שלהם היא לאתר צעירים בעלי פוטנציאל להשכלה גבוהה, שלא תמיד מהלך החיים שלהם הביא אותם לחשוב על כיוון של השכלה גבוהה ולפתוח בפניהם את האופציה הזאת, לסייע להם בבחירת תחום לימודים ובהסרת חסמים.
<יעל סימן טוב: ואני מגיעה כאן לחסם של הפסיכומטרי.
<יעל סימן טוב: כחלק מהעניין החלטנו לסייע בהכנה לפסיכומטרי ולהעניק וואוצ'רים דרך הישגים לכ-400 צעירים בשנה לקורסי פסיכומטרי.
<יעל סימן טוב: בנוסף לכך, דרך המכינות הקדם אקדמאיות אנחנו גם שם מעניקים תקצוב מיוחד במכינות למעטפת ליוצאי אתיופיה שהיא כוללת, בנוסף לתגבורים אקדמאיים, גם אפשרות להכנה למבחנים פסיכומטריים.
יעקב מרגי: ברשותך, היה פה דיון שישבה מולי סטודנטית שאפשרו לה לעבור את החלופה לפסיכומטרי של פויירשטיין והיא הצליחה והגיעה למסלול רפואה.
יעקב מרגי: התקבלה.
אלעזר שטרן: והיא לא היחידה.
יעקב מרגי: המוסדות להשכלה גבוהה מכירים בחלופה הזו, שהיא לא עושה הנחות.
יעקב מרגי: כולם הגיעו למסקנה, כל אנשי המקצוע הגיעו למסקנה שהפסיכומטרי מוטה תרבותית.
יעקב מרגי: זה לא רק ליוצאי אתיופיה.
יעקב מרגי: אנחנו לא באים לייצר משהו.
יעקב מרגי: אנחנו נגד.
יעקב מרגי: יושבים פה סביב השולחן, אם אני אגיד משהו ספציפי שמותאם רק ליוצאי אתיופיה אני אחטוף נזיפות.
יעקב מרגי: אנחנו לא רוצים לייצר שום דבר, אבל הגיעו למסקנה שזה נוגע לא רק ליוצאי אתיופיה, שהפסיכומטרי מוטה תרבותי וקשה להגיע ל-700 ו-700 פלוס.
יעקב מרגי: אז נתאמץ, נתאמץ ונכין להם, נסייע להם בבחינות הקדם אקדמאיות, נסייע להם בלי לזלזל – וזה נכון אלינו, לא ליוצאי אתיופיה – להגיע ל-560 ל-600.
יעקב מרגי: אבל זה לא.
יעקב מרגי: אז אני אומר תרשו לעצמכם, תרשו – אני יודע את העמדה שלכם – תרשו לעצמכם קצת לדבר עם המוסדות להשכלה גבוהה לאמץ כבר את החלופות האלה.
יעקב מרגי: כי החלופות הן איכותיות והוכיחו את עצמן.
יעקב מרגי: והיא מצטיינת דיקן, אם לא אמרתי.
יעקב מרגי: אותה אחת שהתקבלה באמצעות החלופה של פויירשטיין, היא הייתה מצטיינת דיקן.
<יעל סימן טוב: אז באמת הנושא של המבחן הפסיכומטרי נדון פה הרבה- - -
יעקב מרגי: אם מדברים על הסרת חסמים צריך - - -
<יעל סימן טוב: בחדר הזה ונכון, הוא אכן בסופו של דבר חלק מתנאי הקבלה של המוסדות להשכלה גבוהה והמל"ג לא יכול להתערב בו, אבל יושבת כאן נציגת ור"ה, אולי היא תרצה להרחיב בעניין.
יעקב מרגי: להמליץ, להמליץ.
יעקב מרגי: זה הוויכוח האידיאולוגי ביני לבין המל"ג והת"ת.
יעקב מרגי: מותר לכם להמליץ.
יעקב מרגי: מותר לכם להפנות את תשומת לב המוסדות להשכלה גבוהה.
יעקב מרגי: תנאי קבלה זה לא חופש אקדמי.
<יעל סימן טוב: ובכל מקרה מוסדות שמקבלים כמובן את הבחינה החלופית של פויירשטיין, אנחנו מברכים על כך, אבל חשוב לנו גם להתמודד עם מוסדות שלא משנים את תנאי הקבלה, כדי לאפשר לסטודנטים להצליח להגיע - - -
אלעזר שטרן: אני לא הבנתי את התשובה.
יעקב מרגי: אני אומר לך במילים פשוטות מה שהיא לא תאמר לך, או שהיא יכולה לומר, אבל היא תאמר לך את זה במילים-.
יעקב מרגי: המל"ג והת"ת לא מתערבים למוסדות להשכלה גבוהה בתנאי הקבלה.
יעקב מרגי: זה החופש שלהם בתנאי הקבלה.
יעקב מרגי: אני לא אומר לשנות סדרי בראשית, למרות שאני לא מבין למה.
יעקב מרגי: כי ככה היה לפני 70 שנה, אפשר לשנות.
יעקב מרגי: זה לא חופש אקדמי, תנאי קבלה, עם כל הכבוד.
יעקב מרגי: אנחנו כאן מדינה, באנו לנהל מדינה.
יעקב מרגי: זה ויכוח שיימשך כנראה אחרי שאני אפילו אסיים את ה - - -
אלעזר שטרן: כמה שנים?
יעקב מרגי: נמשך כנראה.
יעקב מרגי: אתה יכול להכריע?
יעקב מרגי: אדרבא, בואו אנחנו המחוקקים ננסה ונראה.
יעקב מרגי: אני לא רוצה לחוקק את זה, אבל לפחות אני הייתי מצפה – זה דיון שחוזר על עצמו – מצפה שהמל"ג, הות"ת, שכן, הרי אם הוא לא היה מכיר שמוסד להשכלה גבוהה עושה צעדים שהם לא נוחים לו, הוא יידע להגיד להם עד כאן.
יעקב מרגי: הוא לא מתערב אקטיבית, אבל - - -
אלעזר שטרן: אז אני לא מבין את ה - - -
יעקב מרגי: הוא כבר מכיר בחלופה הזו של פויירשטיין ועוד כמה חלופות.
יעקב מרגי: פשוט זה מה שאני זוכר, פויירשטיין, אבל יש עוד כמה חלופות.
יעקב מרגי: אז הוא מכיר בזה, הוא מאפשר אותן.
יעקב מרגי: למה לא להמליץ ולעודד?
יעקב מרגי: לעודד, לא אמרתי לקבוע.
יעקב מרגי: מי שלא ירצה, אל תפגעו בקודש הקודשים של החופש האקדמי, בסדר, אבל לפחות תמליצו.
יעקב מרגי: אבל בואי, זה חסם אחד מתוך הרבה חסמים.
יעקב מרגי: אני הייתי רוצה שתעברי על החסם הכלכלי.
<יעל סימן טוב: רגע, אני עוברת לחסם של הבגרות.
<יעל סימן טוב: מכינות קדם אקדמאיות, אנחנו תומכים שם במעטפת לימודית וכלכלית ליוצאי אתיופיה.
יעקב מרגי: כשאת אומרת כלכלית, מה זה?
<יעל סימן טוב: אז אוקיי, אז כלכלית זה בעיקר הולך למקום של מימון מעונות סטודנטים ומימון נסיעות.
<יעל סימן טוב: בנוסף המעטפת תומכת בשיעורי - - -
יעקב מרגי: שכר לימוד לא?
<יעל סימן טוב: רגע, אני מדברת על המעטפת.
<יעל סימן טוב: המעטפת תומכת גם בשיעורי עזר, בתגבורים אקדמאיים ובהכנה לפסיכומטרי, כמו שאמרתי.
<יעל סימן טוב: לגבי שכר לימוד, בהחלט אנחנו תומכים.
<יעל סימן טוב: במכינות הקדם אקדמאיות כשני שלישים מכלל הסטודנטים במכינות מוגדרים כראויים לסיוע.
<יעל סימן טוב: זו הגדרה למי שעומד במבחנים סוציו אקונומיים במכינות ומי שנמצא עומד בתנאים הללו, שזה כשני שלישים מתלמידי המכינות, מקבל מימון מלא לשכר הלימוד מהמדינה.
יעקב מרגי: מלא, או, זה מה שרציתי שתאמרי.
<יעל סימן טוב: אם באמצעות ות"ת, אם באמצעות הקרן לחיילים משוחררים.
יעקב מרגי: זה מה שרציתי שתאמרי לפרוטוקול.
יעקב מרגי: אני יודע שזה כך.
אלעזר שטרן: זה שנים.
יעקב מרגי: בסדר, אבל זה צריך להיאמר לפרוטוקול.
יעקב מרגי: מדברים על חסם כלכלי, מה הוא החסם הכלכלי.
<יעל סימן טוב: בנוסף אני עוברת עכשיו לתואר הראשון.
<יעל סימן טוב: אנחנו נכנסנו בתואר הראשון עכשיו, החל מהשנה, עם מעטפת לימודית וכלכלית לסטודנטים יוצאי אתיופיה, שכוללת שיעורי עזר ותגבורים אקדמאיים, אסטרטגיות למידה.
<יעל סימן טוב: גם כאן מימון מעונות, אבחון לקויות למידה.
<יעל סימן טוב: המוסדות בעצם כבר מתחילים החל מעכשיו, מסמסטר א', להעמיד את הסיוע הזה לסטודנטים יוצאי אתיופיה בתואר הראשון, בכל שנות התואר הראשון, לא מוגבל לשנה א'.
יעקב מרגי: ליווי לאורך כל התואר.
<יעל סימן טוב: ליווי לאורך כל שנות התואר הראשון.
<יעל סימן טוב: בנוסף יש את המלגות ודמי הקיום שמעמיד מינהל הסטודנטים.
<יעל סימן טוב: מימון שכר לימוד מלא פלוס דמי קיום בגובה 600 שקלים לחודש.
<יעל סימן טוב: נמצא במינהל הסטודנטים.
<יעל סימן טוב: בעוד כשנתיים אמור לעבור גם הנושא הזה לאחריות ות"ת.
<יעל סימן טוב: אני עוברת עכשיו לתכנית המצטיינים, וכאן זו תכנית שאנחנו תופסים אותה כמאד מאד חשובה, מאד מרכזית מבחינתנו בתכנית ההנגשה.
<יעל סימן טוב: אנחנו מעוניינים לייצר באמצעותה שינוי תפיסתי ואנחנו מדברים על יצירת קבוצת מופת מקרב הסטודנטים יוצאי אתיופיה, שתאפשר להאיר את קהילת יוצאי אתיופיה מזווית של מצוינות.
<יעל סימן טוב: לממש בעצם את הפוטנציאל האקדמי חברתי שטמון בסטודנטים האלה.
<יעל סימן טוב: לשנות את השיח במערכת ההשכלה הגבוהה לשיח של מצוינות, גם במערכת ההשכלה הגבוהה וגם בחברה כולה.
<יעל סימן טוב: כשבעצם הרעיון הוא לאתר צעירים, הן מקרב המחוננים והמצטיינים של משרד החינוך, הן מקרב חיילים משוחררים ששרתו ביחידות עילית כקצינים בצה"ל.
<יעל סימן טוב: הן בקרב מצטיינים מהמכינות הקדם אקדמיות או מצטיינים שמאותרים דרך הרכזים של תכנית הישגים ב - - - וביישובים.
יעקב מרגי: מקימים סיירת, בקיצור.
<יעל סימן טוב: מקימים סיירת, אכן כן, שדרכה המטרה היא להשפיע גם על גיוון תחומי הלימוד ולהביא לתחומי לימוד איכותיים במוסדות מובילים להשכלה גבוהה, ליווי במפגשי מנהיגות ובמפגשי העצמה.
<יעל סימן טוב: מלגות מתוגברות.
<יעל סימן טוב: עוד 10,000 שקלים לכל אחד מהסטודנטים האלה, כדי שהם יוכלו להקדיש את מירב זמנם ללימודים; והתכנית תדרוש גם עשייה חברתית, פעילות התנדבותית, עשייה חברתית בקהילה ובהמשך אמורה לסייע להשתלבות בשוק העבודה או השתלבות בתארים אקדמאים, כדי לייצר קאדר אקדמי להמשך.
<יעל סימן טוב: לגבי התכנית הזאת אנחנו עוד מנסים לעשות לה פיין-טיונינג.